কাব্য মাধবন

**কাব্য মাধবান** (*জন্ম ১৯ সেপ্টেম্বর ১৯৮৪*) একজন ভারতীয় চলচ্চিত্র অভিনেত্রী, তিনি কয়েকটি তামিল চলচ্চিত্রে অভিনয় করলেও মূলত একজন মালায়ালাম চলচ্চিত্র অভিনেত্রী। ১৯৯১ সালে তিনি *পুক্কালাম বড়ভায়ি* চলচ্চিত্রে শিশু অভিনেত্রী হিসাবে অভিনয়ের মাধ্যমে চলচ্চিত্র জগতে তার অভিষেক হয়। ১৯৯৯ সালে নবম শ্রেণিতে পড়ার সময় লাল জোসের পরিচালিত *চন্দ্রান্নুদিক্কুন্না দিখিল* চলচ্চিত্রের মাধ্যমে তিনি সর্বপ্রথম প্রধান চরিত্রে অভিনয় করেন। চলচ্চিত্রটিতে তার সাফল্য ২০০০ এর দশকে মালায়ালাম চলচ্চিত্রের শীর্ষস্থানীয় অভিনেত্রী হিসাবে তার মর্যাদা প্রতিষ্ঠা করেছিল। *পেরুমাজক্কালম* (২০০৪) এবং *গাদ্দামা* (২০১০) চলচ্চিত্রে অভিনয়ের জন্য তিনি দুবার সেরা অভিনেত্রী বিভাগে কেরল রাজ্য চলচ্চিত্র পুরস্কার পেয়েছেন।

## ক্যারিয়ার

কাব্য ১৯ সেপ্টেম্বর ১৯৮৪ সালে জন্মগ্রহণ করেন।  সাত বছর বয়সে চলচ্চিত্র পরিচালক কামালের প্রযোজিত *পুক্কালাম বড়ভায়ি* (১৯৯১) চলচ্চিত্রে শিশু অভিনেত্রী হিসেবে অভিনয়ের মাধ্যমে তার চলচ্চিত্র জীবনের সূচনা হয়। পরবর্তীকালে তিনি কামাল পরিচালিত *পভাম আইএ ইভাচান* (১৯৯৪), *পারাসসালা পাচন পায়্যান্নুর পরমু* (১৯৯৪) সহ বিভিন্ন চলচ্চিত্রে অভিনয় করেছেন।

১৯৯৯ সালে তাকে দিলীপ অভিনীত *চন্দ্রানুদিক্কুন্না দিখিল* চলচ্চিত্রে প্রধান অভিনেত্রী হওয়ার প্রস্তাব দেওয়া হয়েছিল। 

*চন্দ্রানুদিক্কুন্না দিখিল* চলচ্চিত্রে সাফল্যের পরে, কাব্য মাধবন এবং দিলীপ মালায়ালাম সিনেমায় জনপ্রিয় জুটি হয়ে ওঠেন এবং তারা ১৮ টি সিনেমায় একসঙ্গে কাজ করেছিলেন।  তাদের অভিনীত কয়েকটি চলচ্চিত্র হলো *থেংকাসিপট্টনম* (২০০০), *ডার্লিং ডার্লিং* (২০০০), *মীসা মাধবন* (২০০২) (লাল জোসের পরিচালিত চলচ্চিত্রটি বছরের অন্যতম বৃহদাকার উপার্জনকারী), *মিজি রেন্ডিলম* (২০০৩), (এই চলচ্চিত্রে তিনি দ্বৈত চরিত্রে অভিনয় করেছেন), *সদানন্দন্তে সময়ম* (২০০৩), জয়রাজ পরিচালিত *থিলাক্কম* (২০০৩), জোশি পরিচালিত *রানওয়ে* (২০০৪), *কোচি রাজাভু* (২০০৫), *লায়ন* (২০০৬), জোশী পরিচালিত *চক্করা মুঠু* (২০০৬), *ইন্সেপক্টর গারুদ* (২০০৭), *পাপ্পী অপাচা* (২০১০), *ভেল্লারিপ্রভিনেতি চঙ্গথি* (২০১১) এবং পিন্নেয়াম (২০১৬)। তাদের বেশিরভাগ সিনেমা রোমান্টিক কমেডি ঘরানার ছিল।

তিনি মম্মুট্টী এবং মোহনলালের সাথে চলচ্চিত্রে এবং *ঈ পট্টনাথিল ভূতম*, *ক্রিশ্চিয়ান ব্রাদার্স* এবং *চায়না টাউন এর মতো বেশ কয়েকটি তারকাদের সিনেমাতেও অভিনয় করেছিলেন।
*পেরুমাজক্কলম* চলচ্চিত্রে গঙ্গার চরিত্রে অভিনয়ের জন্য তিনি সমালোচকদের ব্যাপক প্রশংসা কুড়িয়েছিলেন; যার জন্য তিনি ২০০৪ সেরা অভিনেত্রী বিভাগে [[কেরল রাজ্য চলচ্চিত্র পুরস্কার]] পান। *গাদ্দামা* চলচ্চিত্রে [[সৌদি আরব|সৌদি আরবে]] কর্মরত গৃহকর্মী হিসাবে অশ্বতীর চরিত্রে অভিনয় করেও তিনি খুব প্রশাসিত হয়েছিলেন। চলচ্চিত্রটি *ভাষাপোশিনি*তে প্রকাশিত কে ইউ ইকবালের একটি ফিচারের উপর ভিত্তি করে তৈরি হয়েছিল।  চলচ্চিত্রটি তাঁর পরামর্শদাতা কামাল দ্বারা পরিচালিত হয়েছিল। ২০১১ সালে তিনি দ্বিতীয়বারের মতো [[কেরল রাজ্য চলচ্চিত্র পুরস্কার]] পেয়েছিলেন। ২০১১ সালে শ্রেষ্ঠ অভিনেত্রী বিভাগে কেরেলা চলচ্চিত্র সমালোচক পুরস্কার, শ্রেষ্ঠ অভিনেত্রী বিভাগে অমৃত-এফএএফকেএ, শ্রেষ্ঠ [[মালয়ালম চলচ্চিত্র|মালায়ালাম চলচ্চিত্র]] অভিনেত্রী বিভাগে ৫৯তম [[ফিল্মফেয়ার পুরস্কার দক্ষিণ]] এবং শ্রেষ্ঠ অভিনেত্রী বিভাগে থিক্কুরিসি ফাউন্ডেশন পুরস্কার পেয়েছেন। 

তিনি সেরা অভিনেত্রী বিভাগে [[জাতীয় চলচ্চিত্র পুরস্কার (ভারত) ]] জাতীয় চলচ্চিত্র পুরস্কারের জন্য মনোনীত হলেও চূড়ান্ত পর্বে হেরে যান। ২০১১ সালে *ক্রিশ্চিয়ান ব্রাদার্স* এবং *চায়না টাউন* এর মতো অধিক আয়কারী চলচ্চিত্রের অংশ থাকায় তিনি ২০১১ সালে [[মালয়ালম চলচ্চিত্র|মালায়ালাম চলচ্চিত্রে]] শীর্ষ নারী তারকা নির্বাচিত হয়েছিলেন।

তিনি [[আদুর গোপালকৃষ্ণন]] পরিচালিত *নালু পেনুঙ্গল* চলচ্চিত্রে পার্শ্ব অভিনেত্রী হিসেবে অভিনয় করেছিলেন।

[[তামিল চলচ্চিত্র|তামিল চলচ্চিত্রে]] অভিনয়ের জন্য তাকে অনেক প্রস্তাব করা সত্ত্বেও [[মালয়ালম চলচ্চিত্র|মালায়ালাম চলচ্চিত্রে]] ব্যস্ততার কারণে এই প্রস্তাবে তিনি খুব অনীহা প্রকাশ করেছিলেন। তার অভিনীত প্রথম [[তামিল চলচ্চিত্র]]টি ছিল কাসি (২০০১) যা বিনয়ন পরিচালিত *বসন্তীয়ুম লক্ষ্মীয়ুম পিন্নে এনজানুম* নামক [[মালয়ালম চলচ্চিত্র|মালায়ালাম চলচ্চিত্রের]] পুনঃনির্মাণ। পরবর্তিতে তিনি *এন মন বানিল* এবং *সাধু মিরান্ডা* নামক [[তামিল চলচ্চিত্র|তামিল চলচ্চিত্রে]] অভিনয় করে মাঝারি সাফল্য লাভ করেন।

তিনি *ওয়ান ওয়ে টিকিট* (২০০৮) এবং *আকাশাবনী* (২০১৬) চলচ্চিত্রের "এন খলবিল্লুলোরু পন্নানু" গানটি লিখেছেন। *মাতিনি* (২০১২) নামক [[মালয়ালম চলচ্চিত্র|মালায়ালাম চলচ্চিত্রে]] তিনি প্রথমবারের মতো [[নেপথ্য সঙ্গীতশিল্পী|প্লেব্যাক সঙ্গীত শিল্পী]] হিসেবে গান গেয়েছেন।  তিনি *হাদিয়া* (২০১৭) এবং *দৈবমে কৈথোজহাম কে. কুমার আকনাম* (২০১৮) চলচ্চিত্রেও গান গেয়েছেন। এছাড়াও তিনি অনেক বিজ্ঞাপন, টিভি শো, স্টেজ শোতে অংশগ্রহণ করেন।

== ব্যক্তিগত জীবন ==
কাব্য মাধবন ২০০৯ সালের ৯ ফেব্রুয়ারিতে তিনি নিশল চন্দ্রকে বিয়ে করে  [[কুয়েত|কুয়েতে]] চলে যান।  কিন্তু, একই বছর জুন মাসে বাড়িতে ফিরে আসেন। কিন্তু, একই বছর জুন মাসে বাড়িতে ফিরে আসেন। তারপর ২০১০ সালের ২৪ জুলাই তারিখে তিনি বিবাহ বিচ্ছেদের আবেদন করেন।  ২০১১ সালের ২৫ মে তারিখে কাব্য ও নিশালল আদালতে হাজির হন এবং তারা দুজনই বিবাহ বিচ্ছেদের ইচ্ছা প্রকাশ করেন। ৩০ মে তারিখে তাদের বিবাহ বিচ্ছেদ হয়ে যায়। পরবর্তীতে ২০১৬ সালের ২৫ নভেম্বরে [[কোচি]]তে অবস্থিত বেদান্ত হোটেলে অভিনেতা দিলিপের সাথে তিনি বিবাহ বন্ধনে আবদ্ধ হন। 

এই দম্পতির মহলক্ষ্মী নামে একটি মেয়ে আছে। সে ২০১৮ সালের ১৯ অক্টোবরে জন্মগ্রহণ করে।

কাব্য মাধবন লক্সিয়াহ নামে একটি টেক্সটাইল দোকানের মালিক। ২০১৩ সালের এপ্রিল মাসে, মথ্রুভূমি বুকস *কথায়িল আল্পম কাব্যম* নামে তার লিখা স্মৃতিকথা মূলক বই প্রকাশ করে। বইটিতে তিনি তাঁর শৈশব স্মৃতি, স্কুল জীবন এবং চলচ্চিত্র জগতে তাঁর অভিজ্ঞতা সম্পর্কে লিখেছেন। ১১ এপ্রিলে কোজিকোডের কে. পি. কেসভা মেনন হল এ অনুষ্ঠিত একটি অনুষ্ঠানে লেখক সুভাষ চন্দ্রন ও দেদী দামোদরানের বইটি মুক্তি পায়। 

== চলচ্চিত্রের তালিকা ==



== বিজ্ঞাপন ==
* নিরপরা
* প্যারাসুট
* বনমালা
* অ্যা গিরীপাই জুয়েলারি
* ধাত্রী
* দুবাই গোল্ড এন্ড ডায়মন্ড
* ভি.জি.এন জুয়েলার্স
* স্মার্টেক্স
* কোসমট্টম গোল্ড লোন
* শামা স্পাইস
* আলুক্কাস ওয়েডিং সেন্টার
* আনেশ্বর সিল্কস
* স্লিপনস

== পুরস্কার ==

; [[কেরল রাজ্য চলচ্চিত্র পুরস্কার]]
* ২০০৪: *পেরুজ্জাক্কালাম* চলচ্চিত্রের জন্য শ্রেষ্ঠ অভিনেত্রী বিভাগে। 
* ২০১১: *গাদ্দামা* চলচ্চিত্রের জন্য শ্রেষ্ঠ অভিনেত্রী বিভাগে।

; [[ফিল্মফেয়ার পুরস্কার দক্ষিণ]]
* ২০১১: *গাদ্দামা* চলচ্চিত্রের জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার-মালয়ালম।  
; এশিয়াভিশন পুরস্কার
* ২০১৩: শ্রেষ্ঠ অভিনেত্রী বিভাগে 

; কেরল চলচ্চিত্র সমালোচক সমিতি পুরস্কার
* ২০০০: দ্বিতীয় সেরা অভিনেত্রী - *চন্দ্রানুদ্দিকুন্ন দিকিল* চলচ্চিত্রের জন্য।
* ২০০১: দ্বিতীয় সেরা অভিনেত্রী - *কোচু কোচু সন্তোষঙ্গ* চলচ্চিত্রের জন্য।
* ২০০৩: দ্বিতীয় সেরা অভিনেত্রী - *মিজি রেন্ডিলাম* চলচ্চিত্রের জন্য।
* ২০০৪: শ্রেষ্ঠ অভিনেত্রী - *পেরুমাজক্কলম*, আনোরিকিকল চলচ্চিত্রের জন্য।
* ২০০৫: শ্রেষ্ঠ অভিনেত্রী - *আনন্দভদ্রম*
* ২০১০: শ্রেষ্ঠ অভিনেত্রী - *গাদ্দামা*

; দক্ষিণ ভারতীয় আন্তর্জাতিক চলচ্চিত্র পুরস্কার
* ২০১৩: [[মালয়ালম চলচ্চিত্র]]ে অবদানের জন্য 'সিমা'র বিশেষ প্রশংসা পুরস্কার।
* ২০১১: শ্রেষ্ঠ অভিনেত্রী - *গাদ্দামা* চলচ্চিত্রের জন্য।

;এশিয়ানেট চলচ্চিত্র পুরস্কার
* ২০০০: বিশেষ জুরি অ্যাওয়ার্ড - *কোচু কোচু সন্তোষঙ্গল* এবং *মধুরোনম্বারকত্তু* চলচ্চিত্রের জন্য।
* ২০০২: সেরা তারকা জুটি - * মীসা মাধবন*
* ২০০২: শ্রেষ্ঠ অভিনেত্রী]] - *ওমাপেন্নু উড়িয়াডাপায়ন* চলচ্চিত্রের জন্য।
* ২০০৪: বিশেষ জুরি অ্যাওয়ার্ড (অভিনেত্রী) - *পেরুজ্জাক্কালাম* চলচ্চিত্রের জন্য।
* ২০০৯: শ্রেষ্ঠ অভিনেত্রী - *বনরস* চলচ্চিত্রের জন্য।
* ২০১১: শ্রেষ্ঠ অভিনেত্রী - *গাদ্দামা* এবং *ভক্ত জনঙ্গলদ শ্রাদক্কু* চলচ্চিত্রের জন্য।
* ২০১২:শ্রেষ্ঠ অভিনেত্রী - *বাভুতিউদে নমথিল* চলচ্চিত্রের জন্য।

; ভণিতা চলচ্চিত্র পুরস্কার
* ২০০৪: সেরা অভিনেত্রী - *মিজি রেন্ডিলাম* চলচ্চিত্রের জন্য।
* ২০০৬: সেরা অভিনেত্রী - *আনন্দভদ্রম* চলচ্চিত্রের জন্য।
* ২০১১: শ্রেষ্ঠ অভিনেত্রী - *গাদ্দামা* চলচ্চিত্রের জন্য।
* ২০১১: সত্যায়ন পুরস্কার 
* ২০১১: ট্রাভানকোর সিস্টার্স (ললিতা-[[পদ্মিনী (অভিনেত্রী)|পদ্মিনী]]-রাগিনী) স্মৃতি পুরস্কার। 
* ২০১১: শ্রেষ্ঠ অভিনেত্রী বিভাগে দর্শকের পছন্দ পুরস্কার - *গাদ্দামা'' চলচ্চিত্রের জন্য। 

## তথ্যসূত্র

## বহিঃসংযোগ

* 
 

বিষয়শ্রেণী:১৯৮৪-এ জন্ম
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় নেপথ্য গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:কেরলের সঙ্গীতশিল্পী
বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:কাসারগড় জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:কেরলের অভিনেত্রী